Chris Cardona jirbaħ l-ewwel Mini Car Demolition tiegħu Ritratti ta' Robert de Carlo u DLP Automotive Photography Nhar is-Sibt 11 ta' Lulju 2020 l-Assoċjazzjoni Sport Muturi u Karozzi kellha lejla impenjativa fejn ġiet organizzata il-Ħames tiġrija bil-muturi mill-Kampjonat Nazzjonali Honda Motocross 2019/2020 segwit mit-Tmien tiġrija bil-Kaozzi Autocross mill-Kampjonat Nazzjonali ASMK Pasta Poiatti 2019/2020. Il-Program għalaq bil-Mini Car Demolition li kellha issir f'Marzu li għadda imma minħabba is-sitwazzjoni tal-Covid-19 kellha tiġi posposta għal din il-ġurnata. Ħarsa lejn x'ġara matul l-attivita tal-Muturi Motocross. Bernard Sammut fuq mutur Beta rebaħ il-Klassi A segwit minn Paul Muscat fuq Yamaha u Kyle Camilleri fuq KTM. Fi Klassi B rajna lis-sewweiq Għawċi Jorn Stellini fuq mutur KTM jirbaħ din il-klassi segwit minn Michael Sant fuq Husqvarna. Fit-tielet post daħal Robert Spiteri fuq mutur Yamaha. Fil-Klassi Veterans rajna lill Paul Deguara fuq mutur KTM ikompli jiddomina din il-klassi segwit minn William Sant fuq mutur Suzuki. Fil-Klassi Juniors rajna lill Sheldon Camilleri Conti fuq mutur Yamaha jirbah din il-klassi segwit minn Jose Azzopardi fuq mutur KTM filwaqt li fit-tielet post daħal Marco Tanti fuq mutur Honda. Fil-Karozzi Autocross rajna lill Alan Muscat fuq Peugeot 205 jiddomina il-Heats kollha tal-ġurnata fejn is-siġila postu fil-finali Klassi A. Miegħu ikkwalifikaw Jean Paul Grech fuq Peugeot 106, Noel Zammit fuq Fiat Punto, Andrew Pisani fuq Opel Nova, Kurt Aquilina u Karl Micallef it-tnejn fuq Opel Corsa. Ma tluq ta din it-tiġrija rajna ħrug tajjeb ħafna minn Muscat u Grech b'Muscat jieħu t-tmun tat-tiġrija segwit minn Zammit u Grech. It-tiġrija kompliet fejn sewwieq wieħed wara l-ieħor bdew jagħmlu l-Joker Lap. Wara r-raba lap Muscat zviluppatlu ħsara u beda jnaqqas il-veloċita tant li Grech mar fuq quddiem u spiċċa jirbaħ it-tiġrija wkoll segwit minn Pisani u Micallef. Fir-raba post daħal Aquilina. Mill-Finali Klassi B kellna dawn ir-rizutlati. Nicolai Aquilina fuq Opel Corsa rebaħ din il-finali segwit minn Justin Buttigieg fuq Opel Nova. Fit-tielet u r-raba post daħlu Paul Formosa fuq Fiat Uno u Nicovich Chircop fuq Peugeot 106 rispettivament. Il-Program għalaq bil-Mini Car Demolition Derby fejn fuq il-linja ta tluq rajna 28 karozza. Mat-tluq assistejna l-parata ta' zewġ Laps mal-korsa fejn mal-bidu tad-Demolition bdejn naraw karozza waħda wara l-oħra jirtiraw sakemm kien għad fadal l-aħħar zewġ karozzi, dik ta' Chris Cardona fuq Ford Fiesta u Jurgen Gatt fuq Mazda 323. Minkejja l-ħsara fiz-zewġ karozzi kienet waħda kbira dawn bil-kemm felħu jiċċaqalqu imma kull sewwieq beda jagħmel l-aħħar sforzi biex ikun ħu li jgħati l-aħħar daqa li twaslu għar-rebħa. Kien Cardona li ġie ddikjarat rebbieħ wara li Gatt irtira. Gatt minkejja li kellu l-magna taħdem, il-karozza ma' setgħetx tiċċaqlaq iktar daqstant Gatt ma kellux għazla oħra ħlief li jinzel mill-karozza. Wara saret il-prezentazzjoni mill-Viċi-President Johnny Micallef u mis-Segretarju Ġenerali Johann Pace. Attivita oħra bhal din, iżda din id-darba d-Demolition tal-Vannijiet, mistennija tiġi organizzata f'Settembru 2020. Intant l-Assoċjazzjoni ser tkompli bl-attivitajiet nhar is-Sibt 25 ta' Lulju 2020 fejn ser tiġi organizzata l-aħħar attivita bil-Muturi Motocross u id-disa attivita bil-Karozzi Autocross. Il-program jibda fl-4pm bil-muturi u fis-7.00pm bil-karozzi. Għal aktar informazzjoni wieħed jista' jirrikorri fis-sit elettroniku tal-Assoċjazzjoni www.asmk.org.mt jew fil-paġni tal-Facebook bl-isem Assoċjazzjoni Sport Muturi u Karozzi. Wieħed jista jagħmel kuntatt mal-Kumitat Ezekuttiv bl-email:- info@asmk.org.mt